Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (EΚ) αριθ. 772/1999 για την επιβολή οριστικού δασμού αντιντάμπινγκ και αντισταθμιστικού δασμού στις εισαγωγές σολομού Ατλαντικού εκτροφής, καταγωγής Νορβηγίας

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Με τον κανονισμό (ΕΚ) αριθ. 772/1999, όπως τροποποιήθηκε τελευταία με τον κανονισμό (ΕΚ) αριθ. 322/2002, το Συμβούλιο επέβαλε οριστικούς δασμούς αντιντάμπινγκ και αντισταθμιστικούς δασμούς στις εισαγωγές σολομού Ατλαντικού, εκτροφής και καταγωγής Νορβηγίας, με εξαίρεση τις περιπτώσεις στις οποίες το εν λόγω προϊόν εξάγεται από έναν από τους νορβηγούς εξαγωγείς, των οποίων τις αναλήψεις υποχρεώσεων ως προς τις τιμές αποδέχτηκε η Επιτροπή με την απόφαση 97/634/EΚ, όπως τροποποιήθηκε τελευταία με την απόφαση 2002/157/ΕΚ. Οι εταιρείες αυτές απαριθμούνται στα παραρτήματα του κανονισμού και της απόφασης που αναφέρονται ανωτέρω.

2. Επίσης, τρεις άλλες νορβηγικές εταιρείες ισχυρίστηκαν ότι είναι «νέοι εξαγωγείς» κατά την έννοια των βασικών κανονισμών αντιντάμπινγκ και αντεπιδοτήσεων και πρότειναν την ανάληψη υποχρεώσεων. Αφού ερευνήθηκε το ζήτημα, διαπιστώθηκε ότι οι αιτούντες πληρούσαν τις προϋποθέσεις για να θεωρηθούν νέοι εξαγωγείς. Κατά συνέπεια, κρίθηκαν ικανοποιητικές οι αναλήψεις υποχρεώσεων και έγιναν αποδεκτές από την Επιτροπή.

3. Μετά την αναδιοργάνωση του ομίλου εταιρειών στον οποίο ανήκε, ένας Νορβηγός εξαγωγέας που είχε υποβάλει αίτηση για ανάληψη υποχρέωσης ζήτησε να αντικατασταθεί η επωνυμία της εταιρείας του από την επωνυμία συνδεδεμένης εταιρείας στον κατάλογο των εταιρειών, των οποίων οι αναλήψεις υποχρεώσεων έχουν γίνει δεκτές και τυγχάνουν απαλλαγής δασμών.

4. Μια άλλη εταιρεία ενημέρωσε την Επιτροπή ότι το όνομά της είχε αλλάξει και ότι συγχωνεύθηκε με άλλη συνδεδεμένη εταιρεία εντός του ίδιου ομίλου που είχε επίσης αναλάβει υποχρεώσεις. συνεπώς η ανάληψη υποχρεώσεων δεν ήταν πλέον σκόπιμη για την εν λόγω συνδεδεμένη εταιρεία. Ως εκ τούτου, ζητούνταν από την εταιρεία να εμφανίζεται το νέο όνομα της εταιρείας στους καταλόγους των εταιρειών από τις οποίες έχουν γίνει δεκτές αναλήψεις υποχρεώσεων και τυγχάνουν απαλλαγής από δασμούς και να διαγραφεί το όνομα της συνδεδεμένης εταιρείας με την οποία έγινε συγχώνευση από τους προαναφερόμενους καταλόγους.

5. Ένας άλλος εξαγωγέας από τη Νορβηγία επιθυμούσε την ανάκληση της ανάληψης υποχρέωσής του.

6. Οι αιτήσεις εξετάστηκαν και κρίθηκε ότι μπορεί να γίνουν όλες δεκτές, δεδομένου ότι οι σχετικές τροποποιήσεις δεν επιφέρουν ουσιαστικές αλλαγές οι οποίες θα απαιτούσαν επανεκτίμηση του ντάμπινγκ ή των επιδοτήσεων, ούτε οι αλλαγές αυτές επηρεάζουν το σκεπτικό στο οποίο βασίστηκε η αποδοχή της ανάληψης υποχρέωσης.

7. Λαμβάνοντας υπ' όψη όλα τα προαναφερθέντα, είναι αναγκαίο να τροποποιηθεί ο κατάλογος των εταιρειών, του παραρτήματος του κανονισμού (EΚ) αριθ. 772/1999, οι οποίες τυγχάνουν απαλλαγής δασμών αντιντάμπινγκ και αντισταθμιστικών δασμών.

8. Παράλληλα, η Επιτροπή τροποποιεί το παράρτημα της απόφασης 97/634/EΚ στο οποίο απαριθμούνται οι εταιρείες των οποίων οι αναλήψεις υποχρεώσεων έχουν γίνει αποδεκτές.

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (EΚ) αριθ. 772/1999 για την επιβολή οριστικού δασμού αντιντάμπινγκ και αντισταθμιστικού δασμού στις εισαγωγές σολομού Ατλαντικού εκτροφής, καταγωγής Νορβηγίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 384/96 του Συμβουλίου της 22ας Δεκεμβρίου 1995 για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας [1], και ιδίως το άρθρο 8,

[1] ΕΕ L 56, της 6.3.1996, σ. 1. Κανονισμός όπως τροποποιήθηκε τελευταία από τον Κανονισμό (ΕΚ) αριθ. 1972/2002, ΕΕ L 305, 7.11.2002, σ. 1.

τον κανονισμό (EΚ) αριθ. 2026/97 του Συμβουλίου της 6ης Οκτωβρίου 1997 για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας [2], και ιδίως το άρθρο 13,

[2] ΕΕ L 288, της 21.10.1997, σ. 1. Κανονισμός όπως τροποποιήθηκε τελευταία από τον Κανονισμό (ΕΚ) αριθ. 1973/2002, ΕΕ L 305, 7.11.2002, σ. 4.

την πρόταση που υπέβαλε η Επιτροπή κατόπιν διαβουλεύσεων με τη συμβουλευτική επιτροπή, Εκτιμώντας τα εξής:

Εκτιμώντας τα εξής :

Α. ΠΡΟΗΓΟΥΜΕΝΗ ΔΙΑΔΙΚΑΣΙΑ

(1) Στις 31 Αυγούστου 1996, η Επιτροπή ανήγγειλε, με δύο χωριστές ανακοινώσεις που δημοσιεύθηκαν στην Επίσημη Εφημερίδα των Ευρωπαϊκών Κοινοτήτων, την έναρξη διαδικασίας αντιντάμπινγκ [3] και διαδικασίας κατά των επιδοτήσεων [4] όσον αφορά τις εισαγωγές σολομού Ατλαντικού εκτροφής (το «υπό εξέταση προϊόν»), καταγωγής Νορβηγίας.

[3] ΕΕ C 253, της 31.8.1996, σ. 18.

[4] ΕΕ C 253, της 31.8.1996, σ. 20.

(2) Αυτές οι διαδικασίες κατέληξαν στην επιβολή δασμών αντιντάμπινγκ και αντισταθμιστικών δασμών, δυνάμει των κανονισμών του Συμβουλίου (ΕΚ) αριθ. 1890/97 [5] και 1891/97 [6], τον Σεπτέμβριο του 1997 για να εξουδετερωθούν οι ζημιογόνες επιπτώσεις του ντάμπινγκ και των επιδοτήσεων.

[5] ΕΕ L 267, της 30.9.1997, σ. 1.

[6] ΕΕ L 267, της 30.9.1997, σ. 19.

(3) Παράλληλα, με την απόφαση 97/634/EΚ [7], η Επιτροπή απεδέχθη τις αναλήψεις υποχρεώσεων 190 Νορβηγών εξαγωγέων, και οι εισαγωγές του εν λόγω προϊόντος που εξήγαν οι εταιρείες αυτές στην Κοινότητα, απαλλάχθηκαν από τους εν λόγω δασμούς αντιντάμπινγκ και αντισταθμιστικούς δασμούς.

[7] ΕΕ L 267, της 30.9.1997, σ. 81. Απόφαση όπως τροποποιήθηκε τελευταία από την απόφαση 2002/157/EΚ, ΕΕ L 51, 22.2.2002, σ.32.

(4) Δεδομένου ότι αναθεωρήθηκε μεταγενέστερα η μορφή των δασμών, οι κανονισμοί (ΕΚ) αριθ. 1890/97 και 1891/97 αντικαταστάθηκαν από τον κανονισμό (ΕΚ) αριθ. 772/1999. [8]

[8] ΕΕ L 101, της 16.4.1999, σ. 1. Κανονισμός όπως τροποποιήθηκε τελευταία από τον Κανονισμό (ΕΚ) αριθ. 322/2002, ΕΕ L 51, 22.2.2002, σ. 1.

B. NEOI EΞΑΓΩΓΕΙΣ, ΜΕΤΟΝΟΜΑΣΙΑ ΚΑΙ ΕΘΕΛΟΝΤΙΚΗ ΑΝΑΚΛΗΣΗ ΑΝΑΛΗΨΗΣ ΥΠΟΧΡΕΩΣΗΣ

(5) Τρεις νορβηγικές εταιρείες, οι Vestmar AS, Gaia Seafood AS και η Polar Quality AS, υποστήριξαν ότι είναι "νέοι εξαγωγείς" κατά την έννοια του άρθρου 2 του κανονισμού (ΕΚ) αριθ. 772/1999, σε συνδυασμό με το άρθρο 11 παράγραφος 4 του κανονισμού (ΕΚ) αριθ. 384/96 και του άρθρου 20 του κανονισμού (ΕΚ) αριθ. 2026/97 και πρότειναν αναλήψεις υποχρεώσεων παρόμοιες με εκείνες που έχουν γίνει δεκτές στο παρελθόν από άλλες νορβηγικές εταιρείες. Η Επιτροπή, αφού ερεύνησε την υπόθεση, διαπίστωσε ότι οι αιτούντες πληρούν τις προϋποθέσεις που απαιτούνται για να θεωρηθούν ως νέοι εξαγωγείς και, επομένως, απεδέχθη τις αναλήψεις υποχρεώσεων που προτάθηκαν. Συνεπώς, πρέπει να επεκταθεί στις εν λόγω εταιρίες η απαλλαγή από δασμούς αντιντάμπινγκ και αντισταθμιστικούς δασμούς.

(6) Ένας Νορβηγός εξαγωγέας, η Arctic Group International, που είχε υποβάλει αίτηση για ανάληψη υποχρέωσης πληροφόρησε την Επιτροπή ότι έγινε αναδιοργάνωση του ομίλου εταιρειών στον οποίον ανήκε και ότι υπεύθυνη για τις εξαγωγές προς την Κοινότητα ήταν πλέον μια άλλη εταιρεία του ομίλου, η Arctic Group Maritime AS. Επομένως, η εταιρεία ζήτησε να αντικατασταθεί η επωνυμία της στον κατάλογο των εταιρειών των οποίων οι αναλήψεις υποχρεώσεων έχουν γίνει δεκτές, ο οποίος περιλαμβάνεται στο παράρτημα της απόφασης 97/634/EΚ και στον κατάλογο των εταιρειών που τυγχάνουν απαλλαγής δασμών αντιντάμπινγκ και αντισταθμιστικών δασμών, ο οποίος περιλαμβάνεται στο παράρτημα του κανονισμού (ΕΚ) αριθ. 772/1999.

(7) Μια άλλη εταιρεία, η Fjord Seafood Midt-Norge AS, που είχε υποβάλει αίτηση για ανάληψη υποχρέωσης ενημέρωσε την Επιτροπή ότι η επωνυμία της είχε αλλάξει σε Fjord Seafood Norway AS και ότι επιπλέον, είχε συγχωνευθεί με μια εταιρεία εντός του ίδιου ομίλου την Fjord Seafood Maloy, η οποία είχε επίσης αναλάβει υποχρέωση. Η εταιρεία ζητούσε συνεπώς η νέα επωνυμία της εταιρείας να εμφανίζεται στους προαναφερόμενους καταλόγους και εφόσον δεν ήταν πλέον σκόπιμη η ανάληψη υποχρέωσης, ζητούνταν η διαγραφή της επωνυμίας της συνδεδεμένης εταιρείας, Fjord Seafood Maloy.

(8) Κατόπιν εξέτασης, κρίνεται ότι οι αιτήσεις μπορεί να γίνουν δεκτές, δεδομένου ότι οι σχετικές τροποποιήσεις δεν επιφέρουν ουσιαστικές αλλαγές οι οποίες θα απαιτούσαν επανεκτίμηση του ντάμπινγκ ή των επιδοτήσεων, ούτε οι αλλαγές αυτές επηρεάζουν το σκεπτικό στο οποίο βασίστηκε η αποδοχή της ανάληψης υποχρέωσης. Ως εκ τούτου, οι εταιρείες Arctic Group International και Fjord Seafood Midt-Norge AS πρέπει να μετονομαστούν σε Arctic Group Maritime AS και Fjord Seafood Norway AS αντίστοιχα στον κατάλογο των εταιρειών από τις οποίες γίνονται δεκτές αναλήψεις υποχρεώσεων στο παράρτημα του κανονισμού (ΕΚ) 772/1999 και η επωνυμία της Fjord Seafood Maloy AS pρέπει να διαγραφεί από τον κατάλογο.

(9) Μια άλλη νορβηγική εταιρεία, η Timar Seafood AS, ενημέρωσε την Επιτροπή ότι επιθυμεί την ανάκληση της ανάληψης υποχρέωσης που είχε υποβάλει. Έτσι, η επωνυμία της εν λόγω εταιρείας πρέπει να διαγραφεί από τον κατάλογο των εταιρειών των οποίων οι αναλήψεις υποχρεώσεων έχουν γίνει δεκτές στο παράρτημα του κανονισμού 772/1999/EΚ.

Γ. ΤΡΟΠΟΠΟΙΗΣΗ ΤΟΥ ΠΑΡΑΡΤΗΜΑΤΟΣ ΤΟΥ ΚΑΝΟΝΙΣΜΟΥ (ΕΚ) ΑΡΙΘ. 772/1999

(10) Με βάση τα ανωτέρω, πρέπει να τροποποιηθεί ανάλογα το παράρτημα του κανονισμού (ΕΚ) αριθ. 772/1999, στο οποίο απαριθμούνται οι εταιρείες που απαλλάσσονται από δασμούς αντιντάμπινγκ και αντισταθμιστικούς δασμούς.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΚ) αριθ. 772/1999 αντικαθίσταται από το παράρτημα του παρόντος κανονισμού.

Άρθρο 2

1. (α) Επιβάλλονται οριστικοί αντισταθμιστικοί δασμοί και δασμοί αντιντάμπινγκ στις εισαγωγές σολομού Ατλαντικού εκτροφής (με εξαίρεση τον άγριο σολομό) που υπάγεται στους κωδικούς ΣΟ ex 0302 12 00 (κωδικοί Taric: 0302 12 00*21, 0302 12 00*22, 0302 12 00*23 και 0302 12 00*29), ex 0303 22 00 (κωδικοί Taric: 0303 22 00*21, 0303 22 00*22, 0303 22 00*23 και 0303 22 00*29), ex 0304 10 13 (κωδικοί Taric: 0304 10 13*21 και 0304 10 13*29) και ex 0304 20 13 (κωδικοί Taric: 0304 20 13*21 και 0304 20 13*29), καταγωγής Νορβηγίας και που εξάγεται από την εταιρεία Fjord Seafood Maloy AS αι Timar Seafood AS.

(β) Οι δασμοί αυτοί δεν εφαρμόζονται στον άγριο σολομό Ατλαντικού (κωδικοί Taric: 0302 12 00*11, 0304 10 13*11, 0303 22 00*11 και 0304 20 13*11). Για τους σκοπούς του παρόντος κανονισμού, ως άγριος σολομός νοείται ο σολομός για τον οποίο οι αρμόδιες αρχές των κρατών μελών εκφόρτωσης διαπιστώνουν, βάσει όλων των τελωνειακών και μεταφορικών εγγράφων που πρέπει να προσκομίζουν τα ενδιαφερόμενα μέρη, ότι έχει αλιευθεί στην ανοικτή θάλασσα.

2. (α) Ο αντισταθμιστικός δασμός που εφαρμόζεται επί της καθαρής τιμής, στο επίπεδο "ελεύθερο στα σύνορα της Κοινότητας" πριν από την καταβολή του δασμού, ανέρχεται σε 3,8%.

(β) Ο δασμός αντιντάμπινγκ που επιβάλλεται στην καθαρή τιμή "ελεύθερο στα σύνορα της Κοινότητας", πριν από τον εκτελωνισμό, ορίζεται σε 0,32 EUR/kg καθαρού βάρους προϊόντος. Ωστόσο, αν η τιμή "ελεύθερο στα σύνορα της Κοινότητας", συμπεριλαμβανομένων των αντισταθμιστικών δασμών και των δασμών αντιντάμπινγκ, είναι χαμηλότερη από την αντίστοιχη ελάχιστη τιμή που καθορίζεται στην παράγραφο 3, ο δασμός αντιντάμπινγκ που πρέπει να εισπραχθεί ισούται με τη διαφορά μεταξύ της ελάχιστης αυτής τιμής και της τιμής "ελεύθερο στα σύνορα της Κοινότητας", συμπεριλαμβανομένου του αντισταθμιστικού δασμού.

3. Προς τους σκοπούς της παραγράφου 2, εφαρμόζονται οι ακόλουθες ελάχιστες τιμές ανά χλγ. καθαρού βάρους προϊόντος:

>ΘΕΣΗ ΠIΝΑΚΑ>

Άρθρο 3

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο κανονισμός είναι δεσμευτικός προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ Κατάλογος εταιρειών των οποίων οι αναλήψεις υποχρεώσεων έγιναν αποδεκτές και οι οποίες συνεπώς απαλλάσσονται απο οριστικούς δασμούς αντιντάμπινγκ και αντισταθμιστικούς δασμούς

>ΘΕΣΗ ΠIΝΑΚΑ>